procesaur/Wiki.mk huggingface dataset:
Детективска приказна (филм од 1951)

Детективска приказна (англиски: ''Detective story'') - американски филм од 1951 година во режија на Вилијам Вајлер, по сценариото на Филип Јордан (Philip Yordan) и Роберт Вајлер (Robert Wyler), засновано врз драмата на Сидни Кингсли (Sideneya Kingsleya). Главните улоги ги играат: Кирк Даглас (Kirk Douglas), Елинор Паркер (Eleanor Parker), Вилијам Бендикс (William Bendix), Кејти О'Донел (Cathy O'Donnell), Џорџ Мекреди (George Macreday), Хорас Мекмахон (Horace McMahon), Џозеф Вајсман (Joseph Wiseman), Крег Хил (Craig Hill) и Ли Грант (Lee Grant). Филмот претставува одлична социолошка студија. Во него нема музичка подлога, а сценографијата е театарска - речиси целиот филм се случува во полициската станица. Затоа, пак, тој се осликува со фантастични глумечки интерпретации и со сценарио кое е набиено со емоции.
1 Сиже
Филмот се случува во текот на еден ден во 21. њујоршка полициска станица. Работниот ден почнува вообичаено, но постепено се претвора во најлошиот ден во животот на детективот Џејмс „Џим“ Меклеод (го игра Даглас). Тој е строг кон криминалците, затоа што татко му бил насилник кој ја отерал мајка му во лудница. Покрај другите престапници, во станицата е приведено едно младо момче кое украло пари од својот работодавец. Исто така, тука е еден крадец кој има дебело полициско досие. Најпосле, во станицата доаѓа и д-р Карл Шнајдер (го игра Мекреди) кој прави абортуси и тајно породува жени и кој е осомничен дека е виновен за смртта на неколку бебиња и жени. Џим веќе долго време се обидува да го затвори докторот, а сега е сигурен дека најпосле ќе успее, зашто има сведоци. Меѓутоа, на патот кон болницата, каде лежи една жртва на докторот, тој дознава дека таа умрела. Бесен, тој го удира докторот кому му се влошува здравјето поради што итно е однесен на болница, а на Џим му се заканува судење и губење на работата. Во меѓувреме, Џим никако не сака да покаже милост кон момчето кое украло пари и одбива да го ослободи. Шефот на полициската станица дознава дека Џим е некако поврзан со докторот Шнајдер и ја повикува неговата сопруга (ја игра Паркер) во станицата. Откако ги испитува неа и нејзиниот дамнешен љубовник, тој открива дека таа останала бремена, а ја породил токму д-р Шнајдер. Џим дознава за тоа и побеснува, нарекувајќи ја сопругата со груби зборови, поради што таа го напушта. Во еден миг, притворениот крадец му го зема револверот на еден детектив, а кога Џим се обидува да му се спротивстави, тој пука во него и смртно го ранува. Пред да умре, Џим одлучува да го ослободи момчето притворено за кражба.
Без љубов (филм од 2017)

Без љубов (руски: ''Нелюбовь'') - руски филм од 2017 година во режија на Андреј Звјагинцев, кој е и соавтор на сценариото заедно со Олег Негин. Главните улоги ги играат: Маријана Спивак, Алексеј Розин, Матвеј Новиков и Марина Василева. Филмот претставува одлична социолошка студија. Во 2017 година, на Канскиот филмски фестивал, филмот ја добил наградата FIPRESCI, а истата година ја освоил и наградата „Цезар“. Исто така, филмот бил номиниран за „Оскар“ за најдобар филм на странски јазик. Камерманот Михаил Кричман, пак, ја освоил Европската филмска награда за камера.
1 Синопсис
Борис (го игра Розин) и Жења (ја игра Спивак) се маж и жена пред развод, а нивниот малолетен син Аљоша (го игра Новиков) тешко го поднесува тоа. Борис е вработен во приватна фирма чиј сопственик е строг православен христијанин кој не дозволува неговите вработени да се разведат. Тој е во вонбрачна врска со Маша (ја игра Василева) која е бремена, а Жења има богат љубовник. Борис и Жења се во лоши односи, а уште од почетокот на нивниот брак меѓу нив немало никаква љубов. Еден ден, Аљоша не се враќа дома од училиштето и родителите го пријавуваат неговото исчезнување во полицијата, а бараат помош и од приватна волонтерска организација. Започнува голема потрага по Аљоша, но никаде не можат да го пронајдат. Меѓутоа, ниту исчезнувањето на нивниот син не може да ги зближи Борис и Жења кои и понатаму се во непријателски односи. Најпосле, Борис и Жења ги повикуваат да го идентификуваат мртвото тело на едно дете... Една година подоцна, Борис е во брак со Маша, а Жења живее со својот љубовник.
Буниште

Буниште — место каде што се исфрла гнојот, ѓубрето од шталата. Исфрленото ѓубре е мешавина од крутиот и течниот измет на домашните животни и простирката (вообичаено слама). Оваа мешавина се разложува при што настанува зрело (прегорено) арско ѓубриво. Зрелото шталско ѓубре е сиромашно со леснорастворливи, а богато со тешко растворливи органски материи. Процесот на разградување на леснорастворливите органски материи не треба да биде потполн, туку треба да се прекине, тоа е обично после 2-3 месеци лежење на буништето во лето, а 3-5 месеци во зима. Потоа гнојот се разнесува по нивите кои треба да се ѓубрат.
1 Потекло на поимот
Зборот буниште има корен во италијанскиот збор ''bugna'': кош ≃ ''bugno'': кошница.
2 Македонски народни поговорки
* Арното на огниште, стоката на буниште.* Два петла на едно буниште не можат да пеат.* Од стока буниште не бидуат.* Петел пеит на буниште да си 'и веселил кокошките.* Поарно е да седиш на синоо буниште одошто на зетоо огниште.* Рипнало Стојанче од високото буниште.* Роди ме, мајко, со к'смет, врли ме на буниште.* Старото буниште поеќе чури.* Секое петле на своето буниште си пее.
Марк Хирши

Марк Хирши (|Marc Hirschi; р. ) — швајцарски професионален друмски велосипедист, кој вози за UCI World Tour екипата .
1 Кариера
Во септември 2018 година било објавено дека ќе се приклучи на од 2019 година на три години, претходно бил член на во 2018 година. Истиот месец, Хирши ја освоил друмската трка под 23 години на Светското друмско првенство во Инсбрук, Австрија.
2 Достигнувања
;2015
: Национални јуниорски првенства
::1. Друмска трка
::2. Хронометар
: 1. Краен пласман Гран при Риблиланд
::1. Етапа 1
::1. Пласман за млад возач
: 1. Краен пласман Гран при Генерал Патон
: 5. Трофео Емилио Паганеси
: Европски јуниорски првенства
::5. Друмска трка
::7. Хронометар
: 8. Краен пласман Јуниорска трка околу Горна Австрија
: 9. Светско јуниорско друмско првенство
;2016
: 1. Медисон (со Рето Милер), Светско јуниорско велодромско првенство
: 1. Национално јуниорско друмско првенство
: 1. Национално медисон првенство (со Рето Милер)
: 1. Краен пласман Тур де По де Во
: 1. Трофео Емилио Паганеси
: 2. Европско јуниорско хронометарско првенство
: 3. Краен пласман Гран при Риблиланд
::1. Етапа 3
: 3. Краен пласман Гран при Генерал Патон
: 3. Гент-Вевелгем за јуниори
: 5. Трофео Буфони
: 6. Париз-Рубе за јуниори
: 8. Светско јуниорско хронометарско првенство
;2017
: 1. Национално хронометарско првенство под 23 години
: 1. Тур ди Јура
: Европско друмско првенство под 23 години
::3. Друмска трка
::8. Хронометар
: 6. Пиколо Џиро ди Ломбардија
: 7. Трка околу Фландрија за млади
;2018
: 1. Светско друмско првенство под 23 години
: 1. Европско друмско првенство под 23 години
: 2. Краен пласман Тур Алзас
::1. Етапа 3
: 3. Краен пласман Гран при Присниц спа
::1. Етапа 2
: Национални првенства
::3. Друмска трка
::4. Хронометар
: 4. Краен пласман Тур де л’Ен
::1. Пласман за млад возач
: 5. Краен пласман Истарски пролетен трофеј
::1. Етапа 2
: 5. Лиеж-Бастоњ-Лиеж за млади
: 5. Трка околу Франкфурт за млади
: 6. Трка околу Фландрија за млади
: 8. Копа Уго Агостони
: 10. Краен пласман Тур де Савоја Мон Блан
: 10. Тур ди Дуа
: 10. Такс Про Класик
;2019
: Национални друмски првенства
::2. Хронометар
::4. Друмска трка
: 3. Класика де Сан Себастијан
: 5. Краен пласман БинкБенк Тур
: 6. Краен пласман Трка околу Германија
::1. Пласман за млад возач
: 10. Е3 БинкБенк Класик
Кинески хрчак

Кинескиот хрчак е член од семејството на глодачите и во потсемејството Cricetidae, кои потекнуваат од пустините во северна Кина и Монголија. Тие имаат абнормално долга опашка во споредба со другите хрчаци.
1 Опис
Кинескиот хрчак достигнува должина помеѓу 82 и 127 mm и тежина од 1.7 грама при раѓањето, а во текот на животот можат да достигнат тежина од 30–45 грама. Во просек живеат две до три години.
Градиште (Градец, Виничко)

Градиште — населба од доцноантичкото време, сместена на југоисточниот крај од селото Градец, на падините од височинката Гавран. На површина од 3-4 декара има фрагменти од керамички садови, питоси, покривни ќерамиди и друг градежен материјал.
1 Поврзано
* Бедеш — средновековна населба;
* Виничка Река — населба од доцноантичко време;
* Градец — депо на монети од средниот век; и
* Клисе Баир — некропола и могили од римско време.
Салвадор Собрал

Салвадор Вилар Брамкамп Собрал (португалски изговор: [saɫvɐˈðoɾ viˈlaɾ bɾɐ̃ˈkɐ̃p suˈβɾaɫ], роден на 28 декември 1989 година) - португалски пејач, кој победил на натпреварот за песна на Евровизија 2017 година за Португалија со песната „Amar pelos dois“, напишана и составена од неговата сестра Луиса Собрал. Притоа, тој и ја дал на Португалија својата прва победа на натпреварот од своето деби во 1964 година, завршувајќи ја најдолгата победа на земјата во историјата на Евровизија (53 години). Собрал исто така го држи рекордот на Евровизија како победник со највисок скок, кој заработил вкупно 758 бода според сегашниот систем за гласање, откако победил на гласањето на жирито и на телевизијата.
Леонард Мазинг

Леонард Мазинг (познат и како: Готхилф Леонард Мазинг; |Gotthilf Leonhard Masing; — ) — универзитетски професор, теолог, славист, индоевропеист, дијалектолог, акцентолог и автор на трудови од областа на македонскиот јазик. Мазинг по потекло бил дел од Балтичките Германци.
1 Животопис
Неговиот татко бил свештеникот Карл Јоханес Мазинг.
Учел во Тарту во периодот 1863-1868, а студирал и на Гетингенскиот и Лајпцишкиот универзитет. Работел на Тартскиот универзитет како вонреден професор по компаративна граматика на руски јазик и литература и словенски јазици во периодот 1880-1902 и како редовен професор во периодот 1902-1925.
2 Македонски јазик
Како славист со феноменален слух и знаење на над 50 јазици, тој во говорот на Македонците, што ги сретнал во Германија препознал одлики на создаден јазик, различен од другите словенски јазици.
Неговите дела за рефлексот на „тј“ и „дј“ од 1890 година и за македонскиот акцент од 1891 година дале поттик за натамошни македонистички истражувања.
2.1 Дела
*''Zur Sprachlichen Beurteilung der Macedonischen Slaven, Vertretung von *tj und *dj'', Санкт Петербург, 1890
* Zur Laut- und Akzentlehre der Macedoslavischen Dialekte, Санкт Петербург, 1891
Хамбирен

Хамбирен (|Hambühren) — општина во округот Целе, во сојузната покраина Долна Саксонија, Германија. Се наоѓа околу 6 километри северно од окружниот град Целе.
1 Географија
Хамбирен се наоѓа 6 километри западно од окружниот град Целе. Реката Алер тече низ северниот дел на општината.
1.1 Општински единици
Општината Хамбирен се состои од следниве места:
* Хамбирен (село - означено како Хамбирен I) и Хамбирен (населба - означено како Хамбирен II)
* Алерхоп
* Олдау
* Офелгене
* Риксферде
* Шенхоп
2 Историја
Од летото 1944 до февруари 1945 година постоел подкамп на концентрацискиот камп Берген-Белзен во Хамбирен. Опкружени од СС-војници, во кампот биле сместени околу 400 затворенички, кои биле приморани да го прошират поранешниот рудник за поташа и да поставуваат железнички пруги до него, проект на претпријатието Хохтиф. Тунелите биле наменети како производствено место за бременскиот производител на авиони Фоке-Вулф.
3 Галерија
Белеш

Белеш или Белш (|Belsh) — гратче во Елбасанската област, средна Албанија и седиште на истоимената општина. Општината е создадена со управната реформа во 2015 г., спојувајќи ги тогашните општини Белеш, Грекани Кајани, Раса и Фиерза, кои станале општински единици. Управното седиште е во Белеш. Целата општина има 19.503 жители (2011) и зафаќа површина од 196,44 км<sup>2</sup>. Од нив, денешната општинска единица Белеш имала 8.781 жител (опфаќајќи го гратчето и уште дванаесет села).
Црква „Св. Никола“ - Длабочица

Свети Никола — главна селска и гробјанска црква во селото Длабочица, Кривопаланечко.
Околу црквата се наоѓаат селските гробишта.
1 Историја
Според записот над влезот во храмот може да се дознае дека започнал да се гради во 1921 година, а бил осветен на 22 мај 1928 година од поглаварот на Скопската епархија митрополитот г. Варнава.
Била подигната на местото на некоја стара црква.
2 Галерија
3 Поврзано
* Кумановско-осоговска епархија
* Кривопаланечко архијерејско намесништво
Пајтон

Пајтон — раскошна отворена, со настрешница, коњска кола за превоз на патници. Пајтоните се појавиле на почетокот на XIX век и биле влечени од еден или два коња. Типично за пајтоните се 4 големи тркала и сразмерно мало тело што го прави брз, но нестабилен и опасен. Пајтоните служеле за превоз на патници и багаж, но некои од нив биле специјализирани за превоз на пошта.
Денес пајтоните се користат како туристичка атракција и за забава. Во знак на екстравагантност понекогаш матурантите ги користат за да стигнат на матурската вечер или младоженците за на свадба.
1 Потекло на поимот
Зборот пајтон најверојатно произлегува од името на синот на богот на Сонцето Хелиј од старогрчката митологија — Фаетон и неговото трагично возење со татковата кочија. Ја забрзал колата, но се уплашил од брзината, загубил контрола над белите коњи што биле впрегнати во неа и колата се изгубила во пламењата.
2 Пајтонот во македонската народна музика
*Чифте, чифте пајтонлари — популарна песна од турско потекло.
*Ако одам во Битола — (.../Ако одам во Битола/ќе нарачам до три пајтона./...), традиционална староградска песна од Петар Георгиев-Калица.
3 Галерија
4 Поврзано
* Кочија
* Рикша
* Карета
* Двоколка
Последното метро (филм од 1980)

Последното метро (француски: ''Le dernier métro'') е француски филм од 1980 година, во режија на Франсоа Трифо. Главните улоги ги играат: Катрин Денев, Хајнц Бенет и Жерар Депардје.
1 Синопсис
Дејството на филмот се случува во Париз за време на германската окупација. Марион Штајнер (ја игра Денев) е позната филмска и театарска глумица која раководи со еден театар на Монмартр. За да го избегне прогонот на Евреите, нејзиниот сопруг, режисерот Лукас Штајнер (го игра Бенет) го измислува своето бегство во Јужна Америка, а всушност се крие во подрумот на театарот. Само Марион знае за неговото засолниште и секојдневно го негува, обидувајќи се да му обезбеди вистинско бегство од Франција. Во тек се подготовките за последната претстава на Лукас во која главните улоги ги толкуваат Марион и еден нов, млад глумец, Бернар Гранже (го игра Депардје), кој пак е дел од движењето на отпорот. Најпосле, претставата е премиерно прикажана и доживува голем успех. Меѓутоа, еден театарски критичар, соработник на окупаторската власт, сака да го преземе театарот. Во текот на една претстава, во театарот доаѓа полицијата која сака да го провери подрумот, а Бернар му помага на Лукас да се сокрие. Еден ден, Бернар најавува дека ќе го напушти театарот за да се бори против за слободата на Франција и пред да замине тој и Марион водат љубов. По ослободувањето на Париз, театарот ја продолжува работата под водство на Лукас, а Марион и Бернар повторно глумат заедно.
Чин на убиство (филм од 1948)

Чин на убиство (англиски: ''An Act of Murder'') е американски филм од 1935 година, во режија на Мајкл Гордон (Michael Gordon) по сценариото на Majkl Blenkfort (Michael Blankfort) и Роберт Торен (Robert Thoeren) засновано на романот на Ернст Лотар (Ernsta Lothara). Главните улоги ги играат: Фредрик Марч (Fredric March), Едмонд О'Браен (Edmond O'Brien), Џералдин Брукс (Geraldine Brooks) и Флоренс Елдриџ (Florence Eldridge). Во 1949 година, на филмскиот фестивал во Кан, филмот бил номиниран за главната награда.
1 Синопсис
Сопругата на строгиот судија Келвин Кук (го игра Марч) е тешко болна од рак и за неа нема лек. Воден од сожалувањето кон неа, тој паѓа во искушение да ја убие...
Љубов во бегство (филм од 1979)

„Љубов во бегство“ (француски: ''L'amour en fuite'') — филм на режисерот Франсоа Трифо од 1979 година. Трифо е автор и на сценариото, заедно со Мари-Франс Писие (Marie-France Pisier), Жан Орел (Jean Aurel) и Сузан Шифман (Suzanne Schiffman). Главните улоги ги играат: Жан-Пјер Лео (Jean-Pierre Léaud), Мари-Франс Писие, Клод Жад (Claude Jade), Дани (Dani), Дороте (Dorothée), Даниел Месгич (Daniel Mesguich), Жилиен Берто (Julien Bertheau), Жан-Пјер Дико (Jean-Pierre Ducos) и Мари Анрио (Marie Henriau). Филмот претставува петто и последно продолжение на серијата за Антоан Дуанел, започната со филмот „400 удари“, а која претставува една од највпечатливите филмски приказни во историјата на француската кинематографија. Во ликот на проблематичниот адолесцент, а подоцна романтичен млад човек Антоан Дуанел, Трифо вметнал многу од својот карактер и од сопствените животни искуства, така што оваа серија се смета за маестрално испреплетување на стварноста и уметноста. Овој филм претставува еден вид компилација на претходните четири филма од серијата, односно потсетување на сето она што го проживеал Антоан во младоста. Основната поставка на филмот е дека главниот лик созреал, но притоа не изгубил ништо од својата бунтовност и креативност. Филмот бил дел од службената конкуренција на Берлинскиот филмски фестивал, а извонредната музика на Жорж Делеру била наградена со најпрестижната француска филмска награда, „Цезар“. Инаку, насловот на филмот е земен од истоимената поп-песна на Ален Сушон (Alain Souchon) и Лорен Вулзи (Laurent Voulzy) која ја интерпретира Сушон.
1 Синопсис
Антоан Дуанел (го игра Лео) е во четвртата деценија од животот и работи како коректор во една печатница и штотуку го објавил автобиографскиот роман „Салати на љубовта“ (Les salades de l'amour). Тој се разведува од сопругата Кристин (ја игра Клод Жад), а тоа го привлекува вниманието на медиумите, зашто се работи за првиот спогодбен развод во Франција. Истовремено, тој има врска со младата продавачка на плочи Сабин. Еднаш, Антоан не успева да пристигне на договорената вечера, зашто мора да го однесе својот син Алфонс на железничката станица. Таму, тој ја среќава својата прва љубов Колет (ја игра Писие), која сега е успешна адвокатка. Таа само што ја купила биографијата на Антоан во која тој зборува за своите поранешни љубови и не е воодушевена од неговата уметничка слобода. Додека разговараат во возот, Антоан го смислува сижето за својата нова книга: еден човек се вљубува во жената која е прикажана на една искината фотографија и решава да ја пронајде. Излегувајќи од возот, Антоан испушта парче хартија, а всушност се работи за искината фотографија на една млада жена, внимателно залепена со селотејп.
Ниусере Ини

Ниусере Ини (исто така Неусере Ини, на грчки јазик познат како Ратурис, ''´Ραθούρης'') бил древно египетски фараон, шестиот владетел на Петтата династија од времето на Старото Кралство. Тој владеел меѓу 24 и 35 години во зависност од научниците, а најверојатно живеел во втората половина на 25 век п.н.е. Ниусере бил помлад син на Нефериркаре Какаи и кралица Кенткаус II, и брат на кралот Неферефре. Можеби директно го наследил својот брат, како што укажуваат многу подоцнежните историски извори. Алтернативно, Шепсескаре можеби владеел меѓу нив двајца неколку недели или месеци, како што се сметал Мирослав Вернер. Односот на Шепсескаре со Неферефре и Ниусере останува мошне неизвесен. Ниусере, пак, бил наследен од Менкаухор Каиу, кој можел да биде негов внук и син на Неферефре.
Ниусере бил најплодниот градител на неговата династија, изградил три пирамиди за себе и за кралиците, а уште три за неговиот татко, мајка и брат, сите во некрополата Абусир . Тој го изградил најголемиот храм за богот на сонцето Ра изграден за време на Старото Кралство, а кој и денес постои, наречен ''Шесепибре'' или „Радоста на срцето на Ра“. Тој, исто така, го комплетирал ''Нехенре'', храмот на Сонцето на Усеркаф во Абу Гораб и храмот на Менкауре во Гиза. Притоа, тој бил првиот крал после Шепсескаф, последниот владетел на Четвртата династија, кој се занимавал со некрополата Гиза, потег што можеби бил обид да се легитимизира неговото владеење по проблематичните времиња околу неочекуваната смрт на неговиот брат Неферефре.
Куп на Македонија во ракомет 2019 (мажи)

Куп на Македонија 2019 — 27. издание на ракометниот куп на Македонија во машка конкуренција. Завршниот турнир бил одигран во Спортската сала Куманово во Куманово, од 10 до 11 мај 2019 година, во организација на РФМ. РК Металург ја освоил својата шеста титула, а вкупно 28 екипа учествувала во натпреварувањето.
1 Квалификации
1.1 Осминафинале
1.2.1 Група 1
Полуфиналe
Финалe
1.2.2 Група 2
Полуфиналe
Финалe
1.2.3 Група 3
Полуфиналe
Финалe
1.2.4 Група 4
Полуфиналe
Финалe
1.2 Четвртфинале
1.2.1 Група 1
Домаќин на турнирот на групата 1 бил Еурофарм Работник.
Полуфиналe
Финалe
1.2.2 Група 2
Домаќин на турнирот на групата 2 бил Металург.
Полуфиналe
Финалe
1.2.3 Група 3
Домаќин на турнирот на групата 3 бил Бутел Скопје.
Полуфиналe
Финалe
1.2.4 Група 4
Групата 4 немала домаќин. Секој домаќин на еден натпревар бил извлечен преку ждрепка. Во финалето на групата, домаќин бил победникот од натпреварот Струга:Металург 2.
Полуфиналe
Финалe
2 Завршен турнир
2.1 Место на одржување
Куманово
Спортска сала Куманово
Капацитет: 4.150
2.2 Поединечни награди
* Најкорисен играч на турнирот - Марио Танкоски (Металург)* Најдобар стрелец на турнирот - Александар Шпенде (Металург)* Најдобар голман на турнирот - Даниел Дупјачанец (Металург)
Победник во Купот на Македонија 2019
Металург6. титула
3 Поврзано
* Македонска ракометна Супер лига (мажи) 2018/19
* Прва македонска ракометна лига 2018/19
* Суперкуп на Македонија 2018
Невестата на Франкенштајн (филм од 1935)

„Невестата на Франкенштајн“ (англиски: ''Bride of Frankenstein'') — американски филм од 1935 година, во режија на Џејмс Вејл (James Whale) по сценариото на Вилијам Хурлбат (William Hurlbut). Главните улоги ги играат: Борис Карлоф (Boris Karloff), Елса Ланчестер (Elsa Lanchester), Колин Клајв (Colin Clive), Валери Хобсон (Valerie Hobson) и Ернест Тезигер (Ernest Thesiger). Овој филм го претставува првото продолжение на филмот „Франкенштајн“ од 1931 година и се смета за едно од ретките продолженија кои се подобри од изворниот филм. Дејството во филмот се надоврзува на она од првиот филм за Франкенштајн, а филмот е заснован на споредното дејство од романот „Франкенштајн“ на Мери Шели од 1818 година. Во 1936 година, филмот бил номиниран за наградата „Оскар“ за најдобар звук, а во 1998 година бил зачуван во Националниот филмски регистар на САД.
1 Синопсис
Во филмот се опишува како д-р Франкенштајн не престанува со своите морбидни експерименти и, по наговор на еден уште полуд научник, на својот монструм му создава придружничка. Во Швајцарија, Мери Шели (ја игра Ланчестер) им го раскажува на својот сопруг и на лордот Бајрон продолжението на приказната за чудовиштето создадено од Хенри Франкенштајн (го игра Клајв): Откако ќе изгори ветерницата во која е заробено чудовиштето (го игра Карлоф), селаните го напуштаат местото, а остануваат само родителите на убиеното девојче. Меѓутоа, чудовиштето, кое го преживеало пожарот, ги убива двајцата и бега во планината. Таму го откриваат ловците и селаните повторно организираат потера по него, успеваат да го заробат и го затвораат. Сепак, чудовиштето успева да се ослободи и се засолнува во една осамена куќарка во шумата во која живее осамен слеп старец. Старецот се однесува убаво кон чудовиштето, кое почнува да зборува, да пие и да пуши. Меѓутоа, двајца ловци го откриваат така што тоа повторно мора да побегне. Во меѓувреме, во домот на Франкенштајн пристигнува д-р Преториус (го игра Тезигер), поранешен професор на универзитетот, кој прави слични експерименти. Д-р Преториус му предлага на Франкенштајн да се здружат и да му направат невеста на чудовиштето. Франкенштајн се колеба дали да ја прифати понудата за соработка, но по наговор на д-р Преториус, чудовиштето ја заробува сопругата на Франкенштајн, Елизабет (ја игра Хобсон) и така Франкенштајн е принуден да му се придружи на д-р Преториус. Тие успеваат да создадат женско чудовиште (го игра Ланчестер), а откако сфаќа дека неговата „невеста“ не го сака, чудовиштето ја уништува кулата во која се изведува експериментот, но претходно им дозволува на Франкенштајн и на Елизабет да се спасат. На крајот, под урнатините на кулата остануваат чудовиштето, неговата „невеста“ и д-р Преториус.
Јавно претпријатие за државни патишта

Јавно претпријатие за државни патишта (ЈПДП) е одговорно за планирање, изградба, реконструкција, одржување и заштита на државните јавни патишта, како и наплата на патарина.
Државен пат е јавен пат категоризиран како: автопат, експресен пат, магистрален пат и регионален пат од прва и втора категорија.
1 Надлежности
ЈПДП ги врши следниве работи:
* Управување со државните патишта,
* предлагање на петгодишната програма за развој и одржување на државните патишта;
* постојано следење и контролирање на состојбите на државните патишта;
* преземање мерки за рационално користење на средствата наменети за државните патишта;
* вршење инвеститорски работи од областа на државните патишта;
* наплата на надоместоците за користење на јавните патишта
* задолжувања кај домашни и странски финансиски институции;
* организирање на изработка на студии и проекти за изградба, реконструкција, рехабилитацијата, одржување, заштита и наплата на патарина со право истите да ги отстапува на физички и правни лица во согласност со закон;
* давање на вршење на работите за изградба, реконструкција, рехабилитацијата и одржување на државните патишта на правни лица во согласност со закон;
* предлагање одлука за започнување на постапка за давање на концесија и/или други видови на јавно – приватно партнерство;
* издавање одобренија, одобрувања и мислења во согласност со Законот за јавните патишта
* организирање на активности поврзани со вршење на броење на сообраќај, заштита на државните патишта, катастар на државните патишта и формирање на неопходни бази на податоци;
* применување и користење на систем за управување со одржувањето на коловозите (PMS) и систем на управување со одржувањето на мостовите (BMS);
* поддршка за изградба, реконструкција и рехабилитација на патишта кои не се државни патишта, врз основа на обврски произлезени од закон.
Саморамнотежна двоколка

Саморамнотежна двоколка, жироскопска двоколка или саморамнотежен скутер, често наведуван како лебдечка даска - преносливо возило на електричен погон кој се напојува од акумулатори. Се состои од две тркала поставени паралелно едно покрај друго, со мала платформа меѓу нив на која стои управувачот. Управувачот го контролира уредот со своите стапала (со навалување), стоејќи на вградените жироскопски сетилници. .
Во 2014 година повеќе вакви уреди се појавиле во Кина, а во 2015 година, станале многу популарни во Соединетите Држави по бројни појавувања на славни личности со нив.
1 Историја
Шејн Чен, американски стопанственик кој го основал претпријатието „Инвентист“, поднел барање за признавање на неговиот пронајдок саморамнотежна двоколка. Во интервју за Лос Анџелес тајмс, Чен ги изнел своите фрустрации во однос на патентните права во Кина. Тврдел дека Солоухил, неговата саморамнотежна едноколка (моноцикл), бил копиран од други производители откако се појавил во „Хепи шоу“, кинеско телевизиско шоу. Во август 2015 година, Марк Кјубан ги соопштил плановите за купување на патентните права на „Ховертракс“ од Чен. Во 2015 година американското претпријатие „Инвентист“ тврдело дека ги има патентите и ја соопштило намерата да тужи.
Претпријатието „Сегвеј“ тврдело дека ги има патентите кои ѝ даваат исклучиви права да ги продава саморамнотежните двоколки во САД. Еден од производителите, Најнбот, за да ја реши расправијата, ја презел Сегвеј во април 2015.
Заради брзото темпо на кинеската производна индустрија, тешко е да се одреди кое кинеско претпријатие прво го произвела уредот. Според Дејвид Пирс од магазинот Вајед, веројатно уредот бил пронајден како „Смарт С1“ од Чик роботикс, кинеско технолошко претпријатие основано во 2013 година. Смарт С1 бил прикажан во 2014 година и веднаш доживеал успех. Претпријатието ги патентирало технологиите кои се однесуваат на уредот, но заради лабавата кинеска патентна политика, производот бил копиран од повеќе кинески производители.
Од јуни 2015 година, двоколките ги изработуваат неколку производители од Кина. Најголемиот број од двоколките се произведуваат во фабриките за масовно производство Шенџен.
Растечката популарност во западните земји првично им се припишува на многуте славни личности кои користеле разни модели од овој производ.
Пирустија

Пирустија или пиростија — железен триножник за готвење на отворен оган. Под пирустијата се гори оган, а на неа се поставува сад во кој се готви јадење (котле, црепна и др.).
Денес пирустијата се користи при подготовка на традиционални специјалитети под вршник.
1 Пирустијата во творештвото
Гатанки:
*Арапин се чекори, Арапин ја јаа. (Пирустија и тенџере)
Народни песни:
*Билбил рано пее (Три на крст пирустија;)
2 Поврзано
* Црепна
* Вршник
* Маша
Спортски центар „Пандев“

Спортскиот центар „Пандев“ е спортски објект во Струмица кој сè уште е во тек на изградба. Центарот е предвиден да биде мултифункционален објект. Тој е иницијатива на македонскиот фудбалер Горан Пандев. Објектот се наоѓа кај градскиот парк, во близина на Спортската сала „Парк“ и стадионот „Благој Истатов“. По неговата изградба, истиот треба да служи за потребите на младинците и сениорите на ФК Академија Пандев.
Покрај фудбалското игралиште, за потребите на фудбалерите, центарот, меѓу другото, во внатрешноста треба да содржи сместувачки соби, фитнес и спа-центри, но и ресторан. Идејното решение на објектот е направен според италијански стандарди. Теренот на центарот е со природна трева, а единствената трибина треба да добие 400 седишта за публика.
Изградбата на центарот започнала во јули 2014 година. На прес-конференција во 2017 година било соопштено дека целиот проект чини 4,6 милиони евра. За време на поставувањето на камен-теленикот за центарот во 2014-та, Пандев најавил дека објектот треба да биде готов за околу една година од тогаш.
Во 2019 година за првпат бил одигран натпревар на фудбалскиот терен од сè уште неизградениот центар. На 10 февруари тимот на Пандев во контролен натпревар се сретнал со најтрофејниот македонски клуб Вардар. Во игра со формат од две полувремиња од по 60 минути, Академијата ги победила гостите со резултат од 6:1. Натпреварот се одиграл пред околу 300 гледачи.
На 7 ноември 2020 година, во рамките на Првата лига 2020/21, Академија Пандев заиграл на својот терен во Спортскиот центар Пандев кој станал негов траен домашен терен.
Аудиометрија

Аудиометрија – неинвазивна дијагностичка постапка со која се испитува слухот и се утврдува негово оштетување, како и местото и степенот на евентуалното оштетување. Се работи за рутинско испитување на слухот или кај испитаници со веќе регистрирано оштетување на слухот. Може да се врши и кај деца над петгодишна возраст. Испитувањето е потполно безболни и комфорно и трае околу 20 минути.
При испитувањето на слухот испитаникот се наоѓа во специјално дизајнирана просторија за аудиометрија – тивка комора или слушна кабина. Ѕидовите на овие простории треба да ја апсорбираат не само надворешната бука, туку и внатрешните звуци. Последниве со рефлексија од ѕидовите би можело да се засилат, па е неопходно да бидат брзо апсорбирани. Одржувањето на јачината на звукот после престанувањето на дејството на звучниот извор кој го предизвикал се нарекува ревербација или време на ревербација и тоа мора да биде многу кратко, најмногу 0,2-0,5 секунди.
1 Аудиометар
Аудиометарот е мерен инструмент кој се користи за испитување на осетливоста на слухот. Со аудиометрија се одредуваат границите на чујното поле како во поглед на интензитетот, така и во поглед на честотите. Испитување се врши така што добиените вредности се споредуваат со стандардите добиени на голем број луѓе со нормален слух.
2 Аудиограм
Графичкиот запис кој се добива со аудиометрија се нарекува аудиограм и претставува слушното поле на испитаникот и го прикажува распонот на сите интензитети и честоти на звуците кои испитаникот ги слуша. Обично се прикажува како крива во координатен систем која на хоризонталната оска ги има нанесено честотите на звуците, а на вертикалната оска јачината на звуците.
3 Видови аудиометрија
Аудиометријата може да биде тонална и говорна. Тоналната аудиометрија понатаму се дели на лиминарна (праговна) и супралиминарна (супрапраговна).
3.1 Говорна аудиометрија
Кај испитаниците со оштетен слух на овој начин се одредува процентот на зачувана разбирливост на говорот. Наместо тон се применуваат посебно избалансирани зборови со познато значење со точно одреден број на согласки и вокали. Испитаникот гласно ги повторува зборовите кои ги чул, а резултатот се внесува во посебен говорен дијаграм. Овој метод е посебно важен при избор на слушни апарати.
3.2 Тонална лиминарна аудиометрија
Овој метод претставува испитување на прагот на чујност или граница на чујноста на чисти тонови во распон од 125 do 8000 Hz. Чистиот тон е потполно одреден со интензитетот и честотата.
3.3 Тонална супралиминарна аудиометрија
Тоналната супралиминарна аудиометрија е метод со кој се испитува слухот над прагот на чујност, а целта е да се утврди како се однесува слухот при повисоки интензитети на слухот.
4 Поврзано
*Аудиометар
*Аудиограм
*Аудиологија
Тети

Тети, познат и како Отоес, понекогаш и Тата или Атат во застарени извори, бил првиот фараон од Шестата династија на Египет. Тој е погребан во Сакара. Точната должина на неговото владеење била уништена на кралскиот список од Торино, но се верува дека била околу 12 години.
1 Животопис
Тети имал неколку жени, и повеќе деца. Бил татко на најмалку три сина и најверојатно десет ќерки.
Според Н. Канавати, Тети имал најмалку девет ќерки, од голем број жени, и фактот дека тие биле именувани по неговата мајка, Сешешет, им овозможува на истражувачите да го пронајдат неговото семејство. Најмалку три принцези со име Сешешет се означени како „најстара ќерка на кралот“, што значи дека имало најмалку три различни кралици.
Друга можна ќерка е принцезата Инти.
За време на владеењето на Тети, високите функционери почнувале да градат погребни споменици налик на оние на фараоните. Неговиот везир, Мерерука, изградил мастаба во Сакара, која се состоела од 33 богато изрезбани соби, најголема позната гробница за еден египетски благородник.
Манетон запишал дека Тети бил убиен од неговите телохранители во палатата во харемски заговор, но можеби бил убиен од страна на узурпаторот Усеркаре. Бил погребан во кралската некропола во Сакара. Неговиот пирамидален комплекс е поврзан со мастаби на официјални лица од неговото владеење.
Мајка на Тети била кралицата Сешешет, која била адут за влез на нејзиниот син на престолот и помирување на две завојувани фракции на кралското семејство. Сешешет живеела меѓу 2323 п.н.е. до 2291 п.н.е. Главниот археолог на Египет, Захи Хавас, генерален секретар на Врховниот совет за антиквитети, на 11 ноември 2008 година објавил дека била погребана во пирамида висока 5 метри во Сакара, стара 4.300 години. Ова е 118-та пирамида откриена досега во Египет. Најголем дел од широката обвивка од 2 метри била изградена со надградба висока 5 метри. Таа првично достигнала 14 метри, со долгжина од 22 метри.
2 Библиографија
* Naguib Kanawati, ''Conspiracies in the Egyptian Palace: Unis to Pepy I'', Routledge (2002), .
*
Анселм Матје

Анселм Матје (француски: ''Anselme Mathieu'', 1828-1895) - француски поет од Прованса.
1 Творештво
Матје е еден од основачите на движењето „Фелибреж“ (''Felibrige''), кое се залагало за промоција на провансалкиот јазик. Тој е познат по кратките стихови исполнети со префинета духовна поента.
Кокаин

Кокаин е силен психостимуланс.
Кокаинот делува преку инхибиција на репреземањето на серотонин, норепинефрин и допамин. Ова резултира со зголемени концентрации на овие три невротрансмитери во мозокот. Лесно ја преминува крвно–мозочната бариера. Кокаинот е присутен во растението кока кое расте во Јужна Америка. Се проценува дека нелегалниот пазар на кокаинот изнесува помеѓу 100 до US$500 милијарди секоја година.
Кокаинот е втора најкористена илегална дрога, после марихуаната. Секоја година го користат помеѓу 14 и 21 милиони луѓе. Употребата е најголема во Северна Америка, потоа Европа и Јужна Америка. Во 2013, употребата на кокаин довела до 4,300 директни смртни случаи, што е зголемување од 2,400 смртни случаи во 1990.
1 Кокаинот како тема во уметноста и популарната култура
* „Кокаински хроники“ - збирка раскази од осум американски писатели.* „Диета со чист кокаин (или, како да ослабите и да го промените својот живот само за еден викенд)“ - расказ на американската писателка Лаура Липман.* „Десет килограми“ - расказ на американската писател Ли Чајлд.* „Кокаински блуз“ (''Cocaine Blues'') - песна на американскиот кантри-музичар Трој Џуниус Арнал (''Troy Junius Arnall'').
Теодор Обанел

Теодор Обанел (француски: ''Théodore Aubanel'', 1829-1886) - француски поет и драматург од Прованса.
1 Животопис
Обанел е роден во Авињон.
2 Творештво
Обанел е еден од основачите на движењето „Фелибриж“ (''Felibrige''), кое се залагало за промоција на провансалкиот јазик. Книжевните класификатори го сметаат за Петрарка во кругот на Фелибристите, како што Мистрал бил споредуван со Хомер. Неговото дело „Венера од Арле“, химна на светлата голотија, предизвикало голем гнев кај свештенството, така што еден примерок кој паднал во рацете на бискупот од Авињон, веднаш бил уништен.
Црква „Св. Димитриј“ - Добровница

Свети Димитриј — главна селска и гробјанска црква во селото Добровница, Кривопаланечко.
Околу црквата се наоѓаат селските гробишта.
1 Местоположба
Црквата се наоѓа во Србиновско Маало, на влезот во средишниот дел на селото Добровница.
2 Историја
Црквата била подигната во 1930 година на темели на стар храм. Долго време, црквата не била осветена. Се претпоставува дека стариот храм бил урнат од страна на Османлиите во 1689 година.
3 Галерија
4 Поврзано
* Кумановско-осоговска епархија
* Кривопаланечко архијерејско намесништво
Жозеф Руманиј

Жозеф Руманиј (француски: ''Joseph Roumanille'', 1818-1891) - француски свештеник и поет од Прованса.
1 Творештво
Руманиј бил најстариот и најобразованиот основач на движењето „Фелибриж“ кое се залагало за промоција на провансалскиот јазик и култура. Тој им бил професор на Фредерик Мистрал и на Анселм Матје, а како најстар член, тој бил водач на „Фелибриж“, иако Мистрал бил душата на движењето.
Струмички октоих

Струмички октоих — најстар евидентиран кирилски ракопис кој се поврзува со Струмица и Струмичко, кој датира од првата половина на 13 век.
Овој писмен споменик во 1868 година бил пронајден од страна на Александар Гилфердинг, во Струмица, па затоа во науката е познат како Струмички октоих. Имено, самиот Гилфердинг на почетокот од ракописот со молив запишал „''Октоих Струмницкий''“. Околу неговото датирање постојат повеќе мислења. Така, некои истражувачи го датираат уште во [[11 век]. Сепак, во науката преовладува мислењето дека се работи за книжевен споменик со потекло од првата половина на 13 век. Од него зачувани се само 84 пергаментни листови со формат 24,5х17,5 см.
Бил пишуван со уставно (кирилско) писмо од четворица пишувачи. При новото подврзување на ракописот во 19 век биле дополнети по 11 листови на почетокот и на крајот, или вкупно овој ракопис содржи XI + 84 + XI = 106 листови. Основниот текст на Струмичкиот октоих претставува дел од полн октих, а сочуваниот фрагмент е со песнопеења од IV до VIII глас (недостасува делот на песнопеењата од I до III глас). Во самата содржина се евидентираат преписи од неколку оригинални химнографски творби на Климент Охридски: стихири за св. Јован Крстител на 5-ти, 6-ти и 8-ми глас, како и стихири за апостолите Петар и Павле на 5-ти, 7-ми и 8-ми глас. Тоа се веќе засведочени творби напишани од св. Климент, а од останатите застапени состави во Струмичкиот октоих, нему му се препишува авторството уште и на: стихири на ангелите на 5-ти и на 6-ти глас, како и на канонот за пророците, мачениците и светителите на 4-ти глас.
Во 1872 година ракописот му бил отстапен на познатиот колекционер Алексеј Иванович Хлудов во чијашто збирка се чува и денес во Москва – Историски музеј.
Писма од мојот млин

Писма од мојот млин (француски: ''Lettres de mon moulin'') — збирка раскази на францускиот писател Алфонс Доде од 1869 година.
1 Содржина
Збирката се состои од предговор, со наслов „Каде и што беше мојот млин“, вовед и 21 расказ:* „Вселувањето“
* „Дилижансата од Бокер“
* „Тајната на дедо Корнеј“
* „Козата на господинот Сегин“
* „Ѕвезди“
* „Арлежанката“
* „Папската мазга“
* „Светилникот Сангинере“
* „Агонијата на Семилант“
* „Цариниците“
* „Свештеникот од Кикињан“
* „Старците“
* „Балади во проза“
* „Бизју и неговата папка“
* „Легендата за човекот со златен мозок“
* „Поетот Мистрал“
* „Три тивки миси“
* „Портокали“
* „Двете гостилници“
* „Еликсирот на чесниот отец Гоше“
* „Копнеж за касарната“
2 За делото
Во предговорот на збирката, Доде го објаснува нејзиното настануавње: првите раскази се појавиле во 1866 година во еден париски весник, потпишани со псевдонимот ''Marie-Gaston'', преземен од Балзак. Притоа, името Гастон упатувало на другарот на Доде, провансалскиот писател Пол Арен, кој во тоа време живеел во близината на Доде. Потоа, Доде ја прекинал работата на збирката, се оженил и со сопругата заминал во Прованса. По враќањето од тоа патување, Доде објавил неколку раскази во весникот „Фигаро“: „Старци“, „Папската мазга“, „Еликсирот на чесниот отец Гоше“ и други, кои биле напишани во ателјето на Ежен Делакроа во ''Champrosay''. Збирката била објавена во 1869 година од страна на издавачот „Хецел“ (''Hetzel'') и, заради тогашната мода на романите, едвај се продала во тираж од 2.000 примероци. Самиот Доде ја нарекува „мојата најмила книга, не од книжевна гледна точка туку затоа што таа ме потсетува на најубавите часови од мојата младост, лудата смеа, опиеноста без да ме гризе совеста, пријателските лица и видици кои нема да ги видам никогаш повеќе“.
Куп на Македонија во ракомет 2017 (мажи)

Куп на Македонија 2017 — 25. издание на Македонскиот ракометен куп. Турнирот бил одржан во Спортската сала Младост во Битола, од 20 до 21 мај 2017 година. Купот бил освоен од Вардар по дванаести пат.
1 Место на одржување
Битола
Спортска сала Младост
Капацитет: 3.500
2 Квалификации
2.1 Осминафинале
2.2.1 Група 1
Полуфиналe
Финалe
2.2.2 Група 2
Полуфиналe
Финалe
2.2.3 Група 3
Полуфиналe
Финалe
2.2.4 Група 4
Финалe
2.2 Четвртфинале
2.2.1 Група 1
Домаќин на турнирот на групата 1 бил Металург.
Полуфиналe
Финалe
2.2.2 Група 2
Домаќин на турнирот на групата 2 бил Охрид 2013.
Полуфиналe
Финалe
2.2.3 Група 3
Домаќин на турнирот на групата 3 бил Еурофарм Работник.
Полуфиналe
Финалe
2.2.4 Група 4
Групата 4 немала домаќин. Секој домаќин на еден натпревар бил извлечен преку ждрепка. Во финалето на групата, домаќин бил победникот од натпреварот Радовиш:Вардар 2.
Полуфиналe
Финалe
3 Завршен турнир
3.1 Поединечни награди
* Најкорисен играч на завршниот турнир: Лука Циндриќ (Вардар)* Најдобар голман на завршниот турнир: Градимир Чаневски (Еурофарм Работник)
* Најдобар стрелец на завршниот турнир: Филип Чурлевски – 12 гола (Еурофарм Работник)
Победник во Купот на Македонија 2017
Вардар12. титула
4 Поврзано
* Македонска ракометна Супер лига (мажи) 2016/17
* Прва македонска ракометна лига 2016/17
Кенткаус

+, xnt:t kA*kA:kA s
Кенткаус во хиероглифи
Кенткаус (исто така Кенткавес и Кентакавес, египетски ''Ḫnt kȝw = s'') било древно египетско име. Може да се однесува на неколку жени кои живееле во Старото Кралство:
* Кенткаус I, кралица на фараонот Шепсескаф (4 династија) или Усеркаф (5 династија)
* Кенткаус II, кралица на фараонот Нефериркаре Какаи (5-та династија) и мајка на фараоните Неферефре и Ниусере Ини
* Кенткаус III, веројатно кралица на фараонот Неферефре (5-та династија)
* Принцеза Кенткаус, принцеза за време на Четвртата династија
Куп на Македонија во ракомет 2018 (мажи)

Куп на Македонија 2017 — 26. издание на Македонскиот ракометен куп. Турнирот бил одржан во Спортската сала Младост во Битола, од 18 до 19 мај 2018 година. Купот бил освоен од Вардар по тринаести пат.
1 Место на одржување
Битола
Спортска сала Младост
Капацитет: 3.500
2 Квалификации
2.1 Четвртфинале
2.1.1 Група 1
Домаќин на турнирот на групата 1 бил Вардар.
Полуфиналe
Финалe
2.1.2 Група 2
Домаќин на турнирот на групата 2 бил Еурофарм Работник.
Полуфиналe
Финалe
2.1.3 Група 3
Домаќин на турнирот на групата 3 бил Бутел Скопје.
Полуфиналe
Финалe
2.1.4 Група 4
Домаќин на турнирот на групата 4 бил Металург.
Полуфиналe
Финалe
3 Завршен турнир
3.1 Финале
Победник во Купот на Македонија 2018
Вардар13. титула
4 Признанија
* Најкорисен играч на турнирот - Даинис Криштопанс (Вардар)
* Најдобар стрелец на турнирот - Филип Кузмановски и Халил Јагањац (Металург)
* Најдобар голман на турнирот - Мартин Томовски (Металург)
Извор:
5 Поврзано
* Македонска ракометна Супер лига (мажи) 2017/18
* Прва македонска ракометна лига 2017/18
* Суперкуп на Македонија 2017
Кенткаус I

Кенткаус I, исто така нарекувана Кенткавес, била кралска жена која живеела во древниот Египет за време на Четвртата и Петтата династија. Можеби била ќерка на кралот Менкауре, сопруга на кралот Шепсескаф и кралот Усеркаф (основачот на Петтата династија), мајка на кралот Сахуре, и можеби, според своите наследни права, крал на Горен и Долен Египет. Нејзината мастаба во Гиза - гробот LG100 - се наоѓа многу блиску до пирамидалниот комплекс на Менкауре. Оваа блиска врска може да укаже на семеен однос, но односот не е јасен. Сепак, близината на пирамидалниот комплекс на Кенткаус до онаа на кралот Менкауре доведе до претпоставка дека можеби била негова ќерка.
1 Живот
Нејзиниот погребен комплекс го потврдува кралскиот статус на Кенткаус. Се чини дека служела како регент и можеби ја презела титулата крал. Некои од нејзините титули се двосмислени и очигледно, се отворени за толкување. Кенкаус можеби била во брак со фараонот Усеркаф и можеби била мајка на Сахуре и Нефериркаре Какаи.
Вернер изјавил дека е поверојатно дека Сахуре бил син на Усеркаф и неговата сопруга Неферхетепес. Тој, исто така, сугерирал дека Кенткаус била мајка и регент за нејзиниот син Тамптис и мајка на Нефериркаре Какаи.
Кралскиот список на Манетон ги има Менкауре и Тамптис кои владеат во четвртата династија, што ја поврзува Кенткаус со крајот на четвртата династија. Претпоставките дека била во брак со Усеркаф и дека била мајка на Сахуре, ја врзуваат и за петтата династија.
Пантограф

Пантограф – уред кој се наоѓа на кровот на возило на електричен погон (локомотива, трамвај, тролејбус) преку кој се пренесува електричната енергија од контактниот електроспроводник до возилото.
Пантографот го измислил германскиот инженер Валтер Рајхел (Сименс и Халске) во 1879 година.
1 Поврзано
*Трамвај
*Тролејбус
*Електрична локомотива
Куп на Македонија во ракомет 2016 (мажи)

Куп на Македонија 2016 — 24. издание на Македонскиот ракометен куп. Турнирот бил одржан во Спортската сала Билјанини Извори во Охрид, од 13 до 14 мај 2016 година. Купот бил освоен од Вардар по единанаести пат.
1 Место на одржување
Охрид
Спортска сала Билјанини Извори
Капацитет: 3.000
2 Квалификации
2.1 Осминафинале
2.2.1 Група 1
Полуфиналe
Финалe
2.2.2 Група 2
Полуфиналe
Финалe
2.2.3 Група 3
Полуфиналe
Финалe
2.2.4 Група 4
Полуфиналe
Финалe
2.2 Четвртфинале
2.2.1 Група 1
Полуфиналe
Финалe
2.2.2 Група 2
Полуфиналe
Финалe
2.2.3 Група 3
Полуфиналe
Финалe
2.2.4 Група 4
Полуфиналe
Финалe
3 Завршен турнир
3.1 Финале
Победник во Купот на Македонија 2016
Вардар11. титула
4 Признанија
* Најкорисен играч на турнирот - Алем Тоскиќ (Вардар)
* Најдобар стрелец на турнирот - Филип Талески (Металург)
* Најдобар голман на турнирот - Арпад Штербик (Вардар)
Извор:
5 Поврзано
* Македонска ракометна Супер лига (мажи) 2015/16
* Прва македонска ракометна лига 2015/16
Хермансбург

Хермансбург (|Hermannsburg) — село и поранешна општина во округот Целе, во сојузната покраина Долна Саксонија, Германија. Од 1 јануари 2015 година е дел од општината Зидхајде.
Претставувал признаен бањски град од 1971 година. Се наоѓа на реката Ерце, околу 15 километри источно од градот Берген и 30 километри северно од окружниот град Целе.
1 Географија
1.1 Местоположба
Реката Ерце тече низ средиштето на Хермансбург во насока север-југ.
1.2 Општински единици
Поранешната општина Хермансбург била составена од шест места:
* Бафен
* Бекедорф
* Боншторф
* Хермансбург
* Олдендорф
* Везен